Kreete Verlin

Kreete Verlin (sündinud 14. veebruaril 1997) on eesti kergejõustiklane. Tema aladeks on 60m ja 100m tõkkejooks. 

Ta treenib spordiklubis Fortis, tema juhendajad on Maris Mägi ja Rasmus Mägi.Kreete Verlin jätkab tippupürgimist Rasmus Mägi suunamisel. Õhtuleht, 10. aprill 2024. Tema esimene treener oli Krista Valgepea (2008–2020). Ameerika Ühendriikides treenis ta Ryan Grinnell (kaugushüpe), Doug Fraley (kaugushüpe) ning Wayne Phipps (tõkkejooks) juhendamisel (2019–2020). Pärast kodumaale naasmist treenis Liivi Eeriku käe all (2020–2024).

 Elukäik 
Kreete Verlin on lõpetanud 2016. aastal Tallinna Nõmme Gümnaasiumi.Kreete Verlin – lapsepõlvest saati trenninäljas sportland.ee, 10. mai 2017. Ta on õppinud lühemat aega Ameerika Ühendriikides Washington State Universitys. 2023. aastal sai Verlin bakalaureusekraadi Tallinna Ülikoolis psühholoogia (inimeseõpetuse suund) erialal.Kreete Verlin: sotsiaalmeedia mõjub noortele pigem halvasti. ekjl.ee, 1. veebruar 2023.

Verlin on tegelenud kergejõustikuga 2008. aastast, Eesti noortekoondistes võistelnud 2011. aastast. Tema põhialad on 60 m ja 100 m tõkkejooks. Ta on tulnud üle 30 korra Eesti noorte meistriks eri vanuseklassides ja aladel.Tunne Eesti tegijat – Kreete Verlin.

 Eesti meistrivõistlused 
 2018 
 2018. aastal võitis Verlin U23 vanuseklassi Eesti meistrivõistlustel kolm individuaalset kuldmedalit. 60 meetri tõkkejooksu läbis Verlin ajaga 8,44 (isiklik rekord), 200 meetri jooksus võitis 24,42ga (isiklik rekord) ning kaugushüppe kuld tuli tulemusega 5.79.Eesti U18, U20 ja U23 meistrivõistlused.EKJL, 11.02.2018. Vaadatud 29.01.2023. 

 2019 
 2019. aasta suvistel Eesti meistrivõistlustel saavutas ta hõbemedali 100 m tõkkejooksus tulemusega 13,67.

 2020 
 Verlin tuli 2020. aastal Eesti meistriks 100 m tõkkejooksus ajaga 13,47, kaugushüppes võitis pronksmedali tulemusega 6.40.Eesti meistrivõistlused 2020. EKJL.

 2021 
 2021. aasta talvistel meistrivõistlustel saavutas ta 60 m tõkkejooksus ajaga 8,33 teise koha.
 Suvistel meistrivõistlustel võitis ta 100 m tõkkejooksus tulemusega 13,54 samuti hõbemedali. 200 m jooksus tuli Verlin Eesti meistriks ajaga 23,99.Eesti meistrivõistlused 2021. EKJL.

 2022 
 Verlin võitis 2022. aasta talvistel meistrivõistlustel kolm kuldmedalit: 60 m jooksus ajaga 7,37; 200 m jooksus 23,80 ning 60 m tõkkejooksus 8,23.
 Suvistel meistrivõistlustel olid tema tulemused: pronksmedal 200 m jooksus ajaga 24,55 ning hõbemedal 100 m tõkkejooksus tulemusega 13,55.Eesti meistrivõistlused 2022. EKJL.

 2023 
 Eesti meistrivõistlustel võitis ta 100 m tõkkejooksus ajaga 13,17 hõbemedali.

 2024 
 Talvistel meistrivõistlustel tuli Verlin nii 200 m jooksus tulemusega 24,16 kui ka 60 m tõkkejooksus tulemusega 8,18 hõbemedalile.Eesti talvised meistrivõistlused 2022. EKJL.
 Suvistel meistrivõistlustel võitis hõbemedali 100 m tõkkejooksus ajaga 13,14 Diana Suumanni järel.

 2025 
 Kreete Verlin võitis talvistel Eesti meistrivõistlustel ajaga 8,09 60 m tõkkejooksus kuldmedali. 
 Suvistel meistrivõistlustel võitis Verlin 100m tõkkejoosus kuldmedali ajaga 13,14. 

 Eesti rekordid 
 2019. aastal osales Verlin Eesti naiskonna koosseisus 4x100 m teatejooksus Eesti rekordi püstitamisel ajaga 44,71. Lisaks temale jooksid Õilme Võro, Karoli Käärt ja Ksenija Balta.Statistika. Edetabelid. EKJL.
 2023. aastal toimunud Euroopa võistkondlikel meistrivõistlustel Sileesias püstitas Eesti naiskond 4x100 m teatejooksus uue Eesti rekordi ajaga 44,21. Naiskonda kuulusid Miia Ott, Diana Suumann, Kreete Verlin ja Ann Marii Kivikas.
Kreete Verlin püstitas 28. jaanuaril 2023 Lasnamäe kergejõustikuhallis toimuvatel Eesti talvistel karikavõistlustel 60 meetri tõkkejooksus Eesti rekordi ajaga 8,14. Selle ületas Diana Suumann 4. veebruaril 2023, kui sai ajaks 8,13.Baltalt Eesti rekordi üle löönud Verlin jäi sellest Belgias ilma. Delfi sport, 05.02.2023.
 2025. aasta jaanuaris jooksis Kreete Verlin Luksemburgis peetud kergejõustikuvõistlusel (CMCM Indoor Meeting) 60 meetri tõkkejooksus välja aja 8,06, mis oli uus Eesti rekord.
 Sloveenias Mariboris toimuvatel Euroopa võistkondlikel meistrivõistlustel kuulus Verlin 4x100m teatenaiskonda, kellega püstitati uus Eesti rekord ajaga 43,98. Naiskonda kuulusid veel Miia Ott, Anna Maria Millend ning Ann Marii Kivikas.
 2026. aasta jaanuaris jooksis ta Eesti kergejõustiku talvistel karikavõistlustel 60 meetri tõkkejooksus välja aja 8,05, mis on uus Eesti rekord.Kreete Verlin püstitas tõkkesprindis uue Eesti rekordi. Veebruaris viis ta Tšehhis selle ala rekordi 8.03-niKreete Verlin jooksis taas Eesti rekordi, MM-normist jäi puudu üks sajandik ja Hispaanias 7.96-ni.VÄGEV! Kreete Verlin kärpis finaalis Eesti rekordit veelgi

 Isiklikud rekordid 
Allikas: IAAF
Seisuga 6. veebruar 2026
Väljas
 Ala  Tulemus  Aeg Koht  Läbi aegade 100 m jooks 11,80  16. juuni 2023   Jõhvi  11. 200 m jooks 24,25  19. mai 2023   Pärnu  15. 100 m tõkkejooks 13,11  15. juuni 2025   Tartu	  3. Kaugushüpe6.40  9. august 2020   Tallinn  10.

Lühirada
 Ala  Tulemus  Aeg Koht  Läbi aegade 60 m jooks 7,31  29. jaanuar 2023   Tallinn  4. 200 m jooks 23,80  27. veebruar 2022   Tallinn  3. 800 m jooks 2.36,78  15. jaanuar 2023   Tallinn   60 m tõkkejooks 7,96  6. veebruar 2026   Madrid  1.  Kõrgushüpe1.65  15. jaanuar 2023   Tallinn   Kaugushüpe6.32  18. jaanuar 2020   Nampa  4.  Kuulitõuge11.33  15. jaanuar 2023   Tallinn  22.  Viievõistlus3920  15. jaanuar 2023   Tallinn  21. 

Viited

 Välislingid 
 Kreete Verlin Rahvusvahelise Kergejõustikuliidu kodulehel
 Kreete Verlin ületas Ksenija Balta nimele kuulunud Eesti rekordi: mõtlesin, et kas aeg läks varem kinni Delfi sport, 29. jaanuar 2023
 Kreete Verlin taskuhäälingusaates “Staadionijutud” EKJL, 1. veebruar 2023
 Sprinter Kreete Verlin leidis lõpuks toimiva ravi ja pürgib olümpiale allergiate kiuste tervispluss.delfi.ee, 2. detsember 2023
 Mägide «maffia» aitas tõkkesprinteri uuele tasemele ja Eesti rekordini sport.postimees.ee, 20. jaanuar 2025

Kategooria:Eesti kergejõustiklased
Kategooria:Tallinna Nõmme Gümnaasiumi vilistlased
Kategooria:Sündinud 1997